**Εγγραφή φοιτητών σε τμήματα του εργαστηρίου “Στατιστική Επιχειρήσεων και Οργανισμών”**

Αγαπητές Φοιτήτριες \ Αγαπητοί Φοιτητές,

Θα θέλαμε να σας ενημερώσουμε ότι η δυνατότητα εγγραφής σε κάποιο τμήμα του εργαστηρίου του μαθήματος “Στατιστική Επιχειρήσεων και Οργανισμών” θα είναι διαθέσιμη από την **Πέμπτη 17 Οκτωβρίου** **και ώρα 14:00.**

Από την ώρα αυτή θα μπορείτε, αφού φυσικά έχετε εγγραφεί αρχικά στο μάθημα «**Στατιστική Επιχειρήσεων και Οργανισμών - Εργαστήριο (2023 - 2024)**» στο e-class, να μεταβείτε στις Ομάδες Χρηστών και να επιλέξετε να ενταχθείτε σε κάποιο από τα **διαθέσιμα** τμήματα.

Η δυνατότητα εγγραφής σε τμήμα του εργαστηρίου θα είναι διαθέσιμη έως τη **Δευτέρα 21 Οκτωβρίου και ώρα 23:59**. Κανένα αίτημα εγγραφής δεν θα γίνει δεκτό μετά την εκπνοή της προθεσμίας εγγραφής.

Η ημερομηνία έναρξης των εργαστηριακών μαθημάτων είναι η **Τρίτη 22 Οκτωβρίου.**Τα μαθήματα θα διεξάγονταιστην αίθουσα **Κ7.206 (2ος όροφος)**.

Θα ακολουθήσει και σχετική ανακοίνωση μέσω e-class στους εγγεγραμμένους σε κάθε τμήμα.

Θα θέλαμε να σας επισημάνουμε ότι για τη συμμετοχή σας στις τελικές εξετάσεις του εργαστηρίου, βασική προϋπόθεση αποτελούν:

* Η εγγραφή σας σε αντίστοιχο τμήμα σύμφωνα με την ανακοίνωση,
* η δήλωση παρακολούθησης του εργαστηρίου στην Πύλη Φοιτητολογίου
* και η παρακολούθηση του μαθήματος κατά τη διάρκεια του εξαμήνου.

Όσοι από εσάς είστε **επί πτυχίο** (έχετε συμπληρώσει 4 έτη φοίτησης) και έχετε παρακολουθήσει στο παρελθόν το εργαστήριο χωρίς παρόλα αυτά να καταφέρετε να έχετε προβιβάσιμο βαθμό, δεν είστε υποχρεωμένοι να παρακολουθήσετε ξανά τα μαθήματα στα εργαστήρια.

Για τον λόγο αυτό δημιουργήσαμε και μια ομάδα χρηστών για όσους φοιτητές είστε επί πτυχίο.

Στην περίπτωση που ανήκετε σε αυτή την κατηγορία παρακαλείστε να γραφτείτε σε αυτή την ομάδα. Το ίδιο ισχύει και για τους φοιτητές, φοιτήτριες που έχουν μπει μέσω κατατακτήριων εξετάσεων και έχουν ήδη παρακολουθήσει επιτυχώς μάθημα Στατιστικής προπτυχιακού επιπέδου.

**Προσοχή!!! Η ομάδα «Φοιτητές επί πτυχίο και Πτυχιούχοι φοιτητές που έχουν γραφτεί με κατατακτήριες αφορά μόνο τους φοιτητές βρίσκονται επί πτυχίο ή έχουν εισέλθει στην σχολή με κατατακτήριες εξετάσεις.**

Οι Διδάσκοντες

Δ. Κουλουμπού,  Μ. Χάλαρης